Í bókinni „ The New Fish Wave “ , sem nýverið kom út í Bandaríkjunum , lýsir Þór Sigfússon , stofnandi Sjávarklasans , hvernig Íslendingar hafa byggt upp fjölbreytta atvinnustarfsemi í kringum íslenskan sjávarútveg og hvernig þeim hefur tekist að búa til fjölmörg haftengd nýsköpunarfyrirtæki sem eru á heimsmælikvarða . Talið er að árlega sé um 10 milljónum tonna af fiski hent á heimsvísu . Stór hluti þess eru verðmæt prótein . Íslendingar nýta mun meira af hverjum veiddum fiski en aðrar þjóðir . Hér nýtum við tæplega 80 prósent af hverjum fiski en algengt er að aðrir nýti um helming þar sem nær öllu nema fiskflakinu er hent . Við Íslendingar getum boðið tækniþekkingu og ráðgjöf í veiðum og vinnslu sem getur leitt til mun minni sóunar og betri umgengni um náttúruauðlindir á heimsvísu . Glæsileg fyrirtæki á borð við Marel , Hampiðjuna , Skagann 3X , Völku og Frost , eru dæmi um fyrirtæki sem eru þekkt á heimsvísu á sínu sviði og geta leitt þá byltingu í veiðum og vinnslu sem Íslendingar geta haft forystu um . Í fullvinnslu hliðarafurða fisks eru tæplega 40 fyrirtæki starfandi hérlendis . Lýsi er rótgróið og þekkt á þessu sviði en fjölmörg framsækin fyrirtæki hafa komið fram hérlendis á síðustu árum . Nefna má fyrirtækin Zymetech , Iceprotein , Marine Collagen , Primex , Codland , Genis og Kerecis í þessu sambandi . Hvert á sínu sviði eru þau að ná að beisla þekkingu til að nýta hliðarafurðir sjávarafurða og skapa með því mikil verðmæti og áhugaverð störf . Árangur þeirra á að verða hvatning til enn fleiri sigra á þessu sviði . Guðmundur Fertram Sigurjónsson , forstjóri Kerecis , sagði í viðtali í vikunni við Markaðinn að fyrirtæki hans , sem þróað hefur leið til að affruma þorskroð til sárameðhöndlunar , geti skapað hátt í hálfrar milljónar króna verðmæti úr einum þorski ! En kannski er stærsta verkefnið að við gerum okkur sjálf grein fyrir þeim tækifærum , sem við búum við , og að ungir Íslendingar séu hvattir til að hasla sér völl í nýsköpun þekkingar innan hins bláa hagkerfis . Í ólgandi hafsjó eru færi framtíðarinnar . Árangur Íslendinga hefur vakið athygli víða . Auk áhuga á vörum framsækinna tæknifyrirtækja er mikill áhugi erlendis fyrir samstarfi við innlendar háskóla - og rannsóknastofnanir og frumkvöðla - og nýsköpunarstarf eins og í Sjávarklasanum . Við ættum að horfa okkur nær þegar við metum færi framtíðarinnar . Í bakgarðinum er gríðarstór landhelgi með mikla möguleika . Hið bláa hagkerfi getur vaxið ört á næstu árum en gleymum ekki að langflest þeirra fyrirtækja sem hér hafa verið nefnd eru ávöxtur mikillar rannsóknar - og þróunarstarfsemi sem oft hefur orðið til í samstarfi frumkvöðla , mennta - og rannsóknarstofnana . Til áframhaldandi ævintýra hins bláa hagkerfis verður að treysta enn frekar rannsóknar - og samkeppnissjóði , efla tækni - og háskólamenntun og örva frumkvöðlastarf . Því til viðbótar verður að tryggja samkeppnishæft rekstrarumhverfi fyrirtækja með því að stilla skattheimtu og eftirliti í hóf . En kannski er stærsta verkefnið að við gerum okkur sjálf grein fyrir þeim tækifærum , sem við búum við , og að ungir Íslendingar séu hvattir til að hasla sér völl í nýsköpun þekkingar innan hins bláa hagkerfis . Í ólgandi hafsjó eru færi framtíðarinnar . Auglýsing Norðmenn Föstudagur 24. janúar 2020 Rothögg handboltalandsliðsins gegn Norðmönnum var umhugsunarefni . Leikurinn endaði með þriggja marka tapi , en samt unnum við síðustu 50 mínútur leiksins með fjögurra marka mun . Byrjunin sló okkur út af laginu . Norðmenn nýttu sér þar ákveðinn menningarmun á þjóðunum . Önnur þjóðin samanstendur af vel úthvíldum A-týpum en hin er upp til hópa vertíðarfólk með síþreytu . Norðmenn eru allt sem við erum ekki . Þeir smyrja nesti og mæta snemma með kaffi í brúsa . Latasti maðurinn í Noregi vaknar um sjöleytið á morgnana við háðsglósur annarra Norðmanna fyrir að sofa svona lengi . Þeir hafa þá verið á fótum í allavega þrjá tíma , farið á gönguskíðum í vinnuna og rætt hvenær skila eigi skattframtalinu . Öllum verkefnum er tekið af gagnrýnislausri jákvæðni sem er okkur afskaplega framandi . Þeir vinna jafnt og þétt , taka hæfilega mikið að sér og ætla sér aldrei um of . Þessu er fullkomlega öfugt farið hjá okkur . Um svipað leyti og latasti Norðmaðurinn drífur sig fram úr eru Íslendingar almennt að snúsa auka kortér og undirbúa sig andlega fyrir að moka bílinn út úr gulri veðurviðvörun . Við erum kulnuð með kolvitlausa klukku , svefnvana eftir að hafa fundað um fjárhagsvandræði blakdeildar íþróttafélagsins langt fram yfir miðnætti kvöldið áður . Við erum lengi af stað og þögul sem gröfin þar til allavega tveir kaffibollar eru komnir niður . En þá hrekkur vélin í gang og afkastar langt umfram það sem eðlilegt er enda erum við drekkhlaðin verkefnum , tökum alltof mikið að okkur og klárum svo allar orkubirgðir . Endurtökum svo leikinn næsta dag . Norskt jafnvægi hlýtur að vera lykillinn að næsta ævintýri handboltalandsliðsins .